ვიკიპედია:ყავახანა/2006 10-12 - ვიკიპედია

# ვიკიპედია:ყავახანა/2006 10-12

### ვიკიპედიიდან

< ვიკიპედია:ყავახანა

## [რედაქტირება] ვიკის პრეზენტაცია

განხილვა გადატანილია [[1]]--ტრულალა (გ) 20:23, 25 დეკემბერი 2006 (UTC)

## [რედაქტირება] ვიკის პოპულარიცაზიის პრობლემა საქართველოში

ძალიან დამაფიქრებელი და სამწუხაროა ის ფაქტი, რომ ინტერნეტის ქართულენოვანი მომხმარებლების ძალიან მცირე პროცენტი შემოდის ვიკიპედიაზე. მალე ერთი წელი გახდება რაც აქტიური ვიკიპედიელი გავხდი, და ამ დროის განმავლობაში აქტიურ რედაქტორთა რაოდენობამ პრაქტიკულად არ იმატა. მგონი მარტო ნათია, ტამოკი და გნომი დაგვემატნენ... მოკლედ ძალიან ცოტანი ვართ და ეს ძალიან სამწუხაროა.

მსმენია რომ ზოგ ევროპულ ქვეყნებში ვიკიპედიას აქტიურად იყენებენ უმაღლეს სასწავლებლებში, სადაც მასწავლებლები სტუდეტებს ავალებენ წერინ ვიკიში სხვადასხვა სახის სტატიები და ალბათ ამოწმებენ კიდევაც ამ სტატიებს. ეს ძალიან კარგი ტენდენციაა, ვინაიდან, ჯერ ეს ერთი სტუდენტი მოტივირებულია დაწეეროს ამომწურავი სტატია, და არ ტოვებს მას შუაგზაზე (ჩვენ კი რამდენი ათასი დაუსრულებელი სტატია გვაქვს), შემდეგ ამას ამოწმებენ პროფესორები, კითხულობენ სხვა სტუდენტები, შეაქვთ კორექტივები, ეს ყველაფერი განაპირობებს სტატიის ხარისხიანობას და შინაარსის სანდოობას. როგორ შეიძლება მოხდეს რომ საქართველოშიც დაიწყოს ასეთი პრაქტიკა? ეს საგრძნობლად გაზრდიდა აქტიური რედაქტორების რაოდენობას, დადებითად აისახებოდა ქართული ვიკის სტატიების ხარისხზე (რაც დღეს არც ისე კარგ დონეზეა) და ბიძგს მისცემდა დობილ პროექტების განვითარებას, პირველ რიგში b:ვიკიწიგნების. როდესაც მე ვიყავი სტუდენტი, ზოგი ლექტორი გვაიძულებდა ხელით რვეულში გვეწერა კონსპექტები, და ვიკიწიგნებში სტუდენტთა მთელმა ჯგუფმა კოლექტიურად რომ წერონ კონსპექტები ეს გაცილებით უკეთესი იქნებოდა სწავლის პროცესის დონის ასამაღლებლად.

როგორ შეიძლება ასეთი პრაქტიკის დამკვიდრება? ერთხელ იყო ვიკიზე სტატია გაზეთ ნავიგატორში, მაგრამ ამას არანაერი შედეგი არ მოყვა, ალბათ იმიტომ რომ ამ გაზეთს არავინ არ კითხულობს. სხვა რა ხერხებია? ეგებ შეიძლება რაიმე პროექტის დაწერა და ამის შეთავაზება უნივერსიტეტებისთვის? ან რავიცი... ვინმეს თუ ყავს ახლობელი ლექტორები, მასწავლებლები, მათთან დალაპარაკება და გარკვევა რა არის საჭირო.. რა აზრისდ ხართ ამაზე? მგონი ყველასთვის კარგი იქნებოდა?--ტრულალა (გ) 10:17, 22 დეკემბერი 2006 (UTC)

    ვიკიპედიას ნამდვილად სჭირდება პოპულარიზაცია. ჩემი აზრით საქართველოში მსურველი ბევრია, მაგრამ განხორციელებას ბევრი ვერ ახერხებს. მაგ. ჩვენი მომხმარებლები გიორგი ტარიელაშვილი, პიეტა, აეტერნა, ლინგვისტუსი, ლევზურ, დობო, საბა და სხვები - მე დარწმუნებული ვარ, რომ მათ ნამდვილად აქვთ დიდი სურვილი ვიკიპედიაში მუშაობისა. საქართველოს პრობლემები რასაკვირველია აისახება ქართულ ვიკიპედიაზეც. მაგრამ, რაც კეთდება ქართულ ვიკიპედიაში და მან, რომ 13.000 მიახწია მე ვთვლი, რომ ესეც მიღწევაა. მომხმარებლებს უნდა ჰქონდეს ხალისი, რომ ვიკიპედიაში იმუშაონ, ხოლო საქართველოში პირადი პრობლემების გვერდით ამის განხორციელება ძალიან ძნელია. ვერც ერთი ლექტორი ვერ დაავალებს სრუდენტს, რომელიც უნივერსიტეტის კედლებში ცოდნის მიღების დროს იყინება (სტუდენტი იმაზე უფრო ფიქრობს, როგორ არ გაიყინოს და არა იმაზე, თუ როგორ მიიღოს მაქსიმალური ცოდნა). ვიკიპედიაში არიან მოხალისეები და არა ბრძანებით მოსულები. მე ყოველთვის ვეუბნები ჩემს ნაცნობ ლექტორებს (ორი ჩვენს შეხვედრაზე იყო - ისტორიკოსები (თსუ და უცხო ენების უნივერსიტეტი)). ამას ჩვენი გადაწყვეტა არ უნდა. ჩვენ ვერავის ვერ დავავალებთ (კომპარტია არ ვართ) მოთმინებინათა, შენითა... Zangala 11:46, 22 დეკემბერი 2006 (UTC)

დავალებაზე და ძალდატანებაზე არაა, იმაზეც ცდები რომ საწყალი სტუდენტები იყინებიან, ჩემს დროს უნივერსიტეტი შესანიშნავად თბებოდა ასე რომ ეგ პრობლემა მაინც არ გვქონდა. ლექტორები სტუდენტებს ასე თუ ისე ავალებენ რაიმე თემაზე რაღაცის წერას, კოლოქვიუმები, საკურსოები და ა.შ. ასე რომ ეს პრაქტიკა ისევე დიდხანს არსებობს როგორც საერთოდ განათლება და წერა კითხვა. უბრალოდ სხვასობა ისაა რომ სტუდენტის ნაშრომი, რომელიც მხოლოდ მოცემული სიტუაციისთვის იწერება და მერე ან ქრება ან სადღაც თაროზე მტვერი ედება, დაიდოს აქ, სადაც მას ბევრი ხალხი ნახავს, ჩაასწორებს და განიხილავს, მგონი სტუდენტისთვისაც და ლექტორებისთვისაც ასეთი მიდგომა უკეთესი იქნება, და არავითარი ძალდატანება აქ არ არის. შენ არ ამბობდი, გერმანიაში აკეთებენო ასე?--ტრულალა (გ) 11:57, 22 დეკემბერი 2006 (UTC)

  ცანგალამ რაც დაწერა რაღაც გაგებით მართალია. მეც დრო არ მაქვს ეხლა, რომ ვიკიპედიაში ვწერო რაღაცეები. კიდე ქართულ ვიკიპედიას სხვა ენოვანი ვიკიპედიები უწევენ კონკურენციას. (საერთოდ, მე მგონი ინტერნეტის ქართულენოვან სივრცეში მარტო ფორუმები, ვებლოგები, მუსიკის და ფილმების "გადმოსაქაჩი" საიტები მუშაობს ნორმალურად, რამდენმე გამონაკლისის გარდა). მიუხედავად ამისა, ქართული ვიკიპედია მაინც წინ მიიწევს. ახალი მომხმარებლებიც ესე თუ ისე გვემატება. ჩემი აზრით, ეხლა მთავარია კიდე ცოტა ამოვქაჩოთ. რაღაც დონეს რომ მივაღწევთ ხალხი ალბათ უფრო დაინტერესდება და მეტი ყურადღებას მოგვაქცევს. მაგრამ, საიტის პოპულარიზაციაზე ფიქრი ნამდვილად კარგი აზრია და თუ ამას სერიოზულად მოვკიდებთ ხელს კარგი იქნება. რაღაცნაირად უნდა გავაშუქოთ ვიკიპედია, ინტერნეტშიც და ისეც. ქართული პრესა არ დაინტერესდება? Dimitri (Tamok) (გ) 12:25, 22 დეკემბერი 2006 (UTC)

P.S.უნივერსიტეტებს კი ცანგალას არ იყოს მეც სრულიად გამოვრიცხავ. გათბობაშიც არ არის საქმე. უბრალოდ არა მგონია რომ ტრულალამ რაც დწერა ისეთი რაღაცის გაეთება უნივერსიტეტებიდან შეიძლება. Dimitri (Tamok) (გ) 12:25, 22 დეკემბერი 2006 (UTC)

    ტამოკ, მართალი ხარ ყველას ყოველთვის არ გვცალია კიბატონო, ზოგჯერ უფრო გვცალია, ზოგჯერ ნაკლებად, ეს ბუნებრივია, მაგრამ სულ რამდენნი ვართ აქტიურად მონაწილეები? მგონი 10 კაცამდე, კიდევ 15-20 ვინც რამდენიმე თვეში ერთ ორ სტატიას დაწერს და კიდევ რამდენიმე ვინც წელიწადში ერთხელ ჩნდებიან. მოკლედ ძალიან ცოტანი ვართ. უნივერსიტეტებზე კი იმიტომ ვიფიქრე რომ ცანგალამ მოყვა ადრე, გერმანიაში არისო ასეთი პრაქტიკა. პრესაზე რა გითხართ, აქაური პრესა საკმაოდ დაბალი დონისაა, რამდენი კითხულობს გაზეთებს? ჟურნალი სარკე და ეგეთები კი ვიკიპედიით არ დაინტერესდებიან. თბილისის ფორუმზე არაერთხელ ვცადე მომეპყრო ვიკისკენ ყურადღება, იქედან მოვიდნენ საბა (აშშს პრეზიდენტებზე რომ წერდა), არწივი (არ ვიცი აქ რა ნიკი აქვს, ფაუზე და სხვა რაკეტებზე რომ წერდა). ნუ კიდევ ერთი ვიკიწიგნისკენ წეავიყვანე. ესაა და ეს :( სამწუხაროდ ქართველ ახალგაზრდებს ინტელექტუალური შრომა ეზარებად და თავისუფალ დროს ან ყვითელ პრესას კითხულობენ ან თამაშობენ :(. უნდა დავაინტერესოთ ის ვიწრო წრე ვისაც შრომა უნდა.--ტრულალა (გ) 13:02, 22 დეკემბერი 2006 (UTC)

პოპულარიზაცია რომ სჭირდება ამ საიტს ამაზე ორი აზრი არ არსებობს, მაგრამ გაზეთში დაწერით ახალ რედაქტორებს ვერ შევიძენთ. მკითხველის რიცხვი კი გაიზრდება, იმიტომ რომ ამაზე ძლიერი პორტალი საქართველოში არ არსებობს, მაგრამ სტაბილურ რედაქტორებს ვერ შევიძენთ. ვერ დაგეთანხმებით იმაში რომ საქართველოში ინტელექტუალური შრომა ეზარებათ, უბრალოდ, არსებობს ერთი ძალიან მარტივი რამ, როცა რაღაცას აკეთებ ამაში რაღაც დაინტერესება უნდა იყოს, რაც სტიმულს მოგცემს. მოდით ნუ ვიქნებით იდეალისტები და ამას ნუ უარვყოფთ, მით უმეტეს საქართველოში. ინტელექტუალური შრომა არავის არ ეზარება, მაგრამ "ჰაერზე" შრომა ეზარებათ და ეს სრულიად გასაგებია. ამიტომ, ჩემი აზრით, ამ საიტს სჭირდება დონორი, დამფინანასებელი, რაც გინდათ ის დაარქვით, რომ რაღაცნაირად წახალისდეს სტატიების დამწერები, დამწყებები მაინც. შეგიძლიათ იფიქროთ, რომ ზედმეტად პრაგმატიკოსი ვარ, მაგრამ ეს ყველაფერი ფაქტია და ვერსად გავექცევით. ადამიანის შრომა ყოველთვის რაღაცნაირად, თუნდაც სიმბოლურად, უნდა დაფასდეს. - ნათია, 22 დეკემბერი 2006 (UTC)

  ნათია, დონორს რაც შეეხება ვიკიმედია ფულის ხარჯვას მგონი მხოლოდ სერვერებში და პროგრამულ უზრუნველყოფაში ითვალისწინებს. მერე სხვა ენებზე მგონი ისევე უსასყიდლოდ წერენ როგორც ჩვენ. დამაფიქრებელი კი არის ვიკიპედიების სტატისტიკა. ისლადიელებს ძლივს გავუსწარით, არა და ეს ენა მშობლიური მხოლოდ 300 000 ადამიანისთვისაა, ვერ ვუსწრებთ იდოს, არა და ეს საერთოდ ხელოვნური ენაა და ათასზე მეტმა ადამიანმა იცის მხოლოდ. ქართულად კი 3-დან 5 მილიონამდე მეტყველებს. შემდეგ დაფინანსებას ისევ რაც შეეხება, რუსულ ვიკიზე იყო ამაზე მსჯელობა, იქ გამოითქვა ორი აზრი, პირველი, რომ რედაქტორებს ხელფასები დაენიშნოთ, მაგრამ ამას ცუდი მხარეც აქვს, უფასოდ წერას აღარავინ აღარ მოინდომებს, მეორე კი კონკურსები მოეწყოს და გამარჯვებულები დაჯილდოვდნენ. და ბოლო საკითხი დონორის შოვნას საქართველოში სად აპირებ? მერე მარტო ეგ ხომ არაა, შენ წერ უფასოდ, გვიზიარებ შენს ცოდნას და რატომ? ჩემი აზრით ჰაერზე სულაც არ მუსაობ, შენგან მე და არამარტო მე ბევრ რამეს ვსწავლობთ ლიტერატურაზე, იმედია ჩემი და სხვა რედაქტორების სტატიებიც ასეთივე შემეცნებითი და საინტერესოა დანარჩენებისთვის. მაგრამ ფაქტია რომ შენ წერ და ამაში არაფერს არ ითხოვ.--ტრულალა (გ) 14:21, 22 დეკემბერი 2006 (UTC)

    trulala, ნამდვილად გითხარი გერმანიაში ავალებენ სტუდენტებს (ჩემმა ნაცნობმა ეს დავალება არ შეასრულა). მაგრამ აქაური სტუდენტის პირობებს ნუ შეადარებ საქართველოს სტუდენტის პირობებს. თბილი ოთახი საერთო საცხოვრებელში, პერსონალური კომპიუტერი (ზოგ საერთო საცხოვრებელში უფასოა), მრავალი ბიბლიოთეკები (სხვა ქალაქიდან შეგიძლია წიგნები გამოიწერო ბიბლიოთეკიდან) და ა. შ. გაყინული აუდიტორიის შესახებ კურიერში მოვისმინე (ბიოლოგებს ეხებოდათ). საქართველოში კი უფულო სტუდენტს როგორ ავალებ (ზოგს პერსონალური კომპიუტერი აქ აქვს (რამდენი კომპიუტერები დგას უნივერსიტეტებში - ეს ნამდვილად არ ვიცი)). ქართველის თავმოყვარეობა სხვაა - ის არასოდეს არ იტყვის მე ფული არ მაქვს ინტერნეტისთვის. როცა ვინმეს რამეს ავალებ ან თხოვ - ათასჯე უნდა გაზომო და ერთხელ გაჭრა. მე ისიც ვიცი, რომ ჩვენი მომხმარებელი ზოგჯერ ვერ შემოდის იმის გამო, რადგან ინტერნეტის ფულს ვერ იხდის. გერმანიაში უკვე მესამედ გამოიშვა DVD (ამჟამად 475 ათ. სტატია), ვიკიპედიამ (ამის გარეშე არ შეიძლება) მისცა თანხმობა და იყიდება 10 ევროდ, საიდანაც 1 ევრო ვიკიპედიას გადაერიცხება. არავითარ შემთხვევაში არ უნდა მოხდეს მომხმარებლების დაფინანსება (ამის წინააღმდეგი კატეგორიულად ვარ). ყველაფერი ფულზე არ შეიძლება. Zangala 16:12, 22 დეკემბერი 2006 (UTC)

ცანგალა, კიდევ გეუბნები, ქართველო სტუდენტების ცხოვრებას ძალიან მუქ ფერებში ხედავ. ყველა ბიოლოგების კორპუსში არ სწავლობს. პირველი, მეორე და მაღლივი კორპუსები როგორც ვისი შესანიშნავად თბება. რაც შეეხება კომპიუტერიზაციას, შედი თბილისის ფორუმზე დღის საათებში და 200-300 ადამიანს მაინც ნახავ, აქედან ნახევარი სტუდენტობაა. გერმანიაში ეგ ამბავი როგორ ხდება? სტუდენტებისთვის დავალება? დვდ დისკი კარგი აზრია, მაგრამ ჩვენ მარტო 13000 სტატია გვაქვს, აქედან კაცმა არ იცის რამდენია სრული... ისე კარგი იქნებოდა გაგვერკვია სრულფასოვანი სტატიების რაოდენობა, ეგებ ჩვენც გავაკეთოთ დვდ თუ არა სიდი მაინც :) არ თქვა რომ ჯიბეგამოფხეკილ ქართველებს მაგის ყიდვის ფული არ აქვთ თუნდაც 10 ლარად :) ძალიანაც აქვთ :). კიდევ რა იდეებია პოპულარიზაციაზე? გახსენებთ, ვიკიპედიის გარდა არსებობს დობილი პროექტები, ვიკიციტატა, რომლის ადმინისტრატორი და დედისერთა აქტიური რედაქტორიც მე ვარ უკცე 3 თვეა. ვერაფრით ვერ შემოვიტყუე ხალხი, ერთხელ ნათიამ დაწერა 7-8 სტატია, ალსანდრომ 2-3 სტატია, კიდევ ერთმა ანონიმურმა მომხმარებელმა გამამდიდრა და სულ ესაა.... :( არა და მინდა იქაც შევქმნა მომუშავე საზოგადოება და გადავაბარო ვონმეს ადმინობა. კიდევ არის ძალიან კარგი პროექტი ვიკიწიგნები თუ ვიკისახელმძღვანელო, რომლის ამუშავებასაც ვცდილობ ახლა, ციტატებისგან განსხვავებით იქ სერიოზული მუშაობა უნდა და ჯერ მაარტო ერთი კეთილმოსურნე დავიჭირე კულინარული წიგნის გასაკეთებლად. არა და საქართველოს პირობებში, იმ ფონზე რომ ქართული სახელმძღვანელოები თითებზე ჩამოსათვლელი გამოდის, ხოლო უცროური ძვირი ღირს და ყველა არ ფლობს კარგად უცხო ენებს, ეს ძალიან საჭირო რესურსია. ხალხი გვჭირდება მარა სადაა ხალხი, როგორ მოვიზიდოთ?--ტრულალა (გ) 16:44, 22 დეკემბერი 2006 (UTC)

ეხლა გამახსენდა, ზაფხულში ინტერნეტში განცხადებას გადავაწყდი (მაშინ არ ვიყავი ვიკიში), თსუ-ში გახსნილია უცხოური ენის სემსწავლელი კურსებიო, მსურველებს დაურიგდებათ სასურველი ენიდან სასთარგმნი რამდენიმე სტატია ვიკიპედიიდან, მერე მოხდება მათი ნათარგმნის შემოწმება და ამის მიხედვით მოხდება სერტიფიკატების გაცემაო. მართლა იყო ასეთი რამე? - ნათია, 22 დეკემბერი 2006 (UTC)

პირველად მესმის. ეს ნათარგმნები სად წავიდა მერე?--ტრულალა (გ) 17:23, 22 დეკემბერი 2006 (UTC)

    ნახეთ ეს განცხადება, ენების კურსებზე, აქ, ამ გვერდზე არის - ქვევით >> [2] და ეს პროექტი დღეს მუშაობს.Dobo

როდესაც ვიკიპედიაში ვრეგისტრირდებოდი, ნამდვილად განზრახული მქონდა აქტიური მომხმარებელი გავმხდარიყავი, მაგრამ სამწუხაროდ ვეღარ გავაგრძელე სასურველი შემართებით. ამის ერთ-ერთი მიზეზი ისაა, რომ მეოთხე კურსის სტუდენტი ვარ და ჩემდა სამწუხაროდ (თუ საბედნიეროდ :) ) საზღვარგარეთ მაგისტრატურის გავლაზე უფრო ვზრუნავ, ვიდრე ქართული ვიკიპედიის განვითარებაზე. რაც შეეხება ვიკიპედიის პოპულარიზაციას, მე სწორედ გაზეთ ნავიგატორიდან გავიგე მის შესახებ. ასევე მივესალმები სტუდენტების ჩართვას ვიკიპედიის განვითარებაში. 3 წელი მაღლივ კორპუსში ვსწავლობდი (რომელიც თბება, მაგრამ არცთუ ისე კარგად), ეს წელი ბიოლოგების კორპუსში მიტარდება ლექციები, რომელიც საერთოდ არ თბება, მიუხედავად ამისა მაინც მაქვს სურვილი ვიკიპედიაში ვწერო. ამიტომაც ვეთანხმები სტუდენტების ჩართვას ვიკიპედიის განვითაებაში. მეც, ჩემი მხრივ, შევეცდები, რომ უფრო აქტიურად ვწერო. ვიკიპედია, ნამდვილად მისასალმებელი პროექტია და ყველა ჩვენთაგანის ვალია (უბრალო სიტყვებში ნუ ჩამითვლით) წვლილი შევიტანოთ მის განვითარებაში. Dundua 17:49, 22 დეკემბერი 2006 (UTC)

  მე მგონი,ამ გვერს საქართელოში ისე არ იყენებ,როგორც მის გარეთ.რაც სტუდენტებს შეეხება,ეგ უფრო უინტერესობის ბრალი უნდა იყოს,საკმაოდ ბევრს აქვს სახლში როგორც კომპიტერი ასევე ინტერნეტი,ასე რომ გათბობა არაფერ შუაშია.უნივერსიტეტის ჩართვა ძალიან კარგი იდეა.გაზეთში გამოქვეყნება კარგია,მაგრამ პლაკატი რომ გაიკრას უნივერსიტეტებში უკეთესი იქნებოდა,ვისაც აინტერესებს ისინი შემუერთდებოდა,პროფესორ–ლექტორების ჩართვა ძალიან კარგი იქნობდა.მე პირადად,ვცდილობ ჩემი ნაცობ–მეგობრებიც დავაინტერესო.Chano 01:36, 23 დეკემბერი 2006 (UTC)

  მართალია რომ გათბობა არაფერ შუაშია. ქართული ახალგაზრდობას შეიძლება ყველა ის პირობა არ აქვს რაც გერმანელებს, მაგრამ ინტერნეტისკენ დიდ ნაწილს მიუწვდება ხელი. მაგალითად, ფორუმები მართლა გადავსებულია. როგორც ჩანს ყველაფერი უინტერესობის ბრალია. ამიტომაც არის რომ ცოტანი ვართ. მერე, ზოგიერთი დრო და დრო ვერ ვიცლით და კიდევ უფრო ცოტა ვხდებით. მსოფლიოში როგორც ვიცი ვიკიპედია მე10 ყველაზე პოპულარული საიტია. ქართული ახალგაზრდობა თუ იყენებს საერთოდ ვიკიპედიას (ნებისმიერ ენოვანს)?. მე მგონი ნაკლებად. ვიკიპედიის სესახებ უნდა გავავრცელოთ ინფორმაცია საქართველოში. ალბათ ინტერნეტის საშუალებით. რაც შეეხება რედაქტორების დაფინანსებას ეს მე მგონი ცუდი აზრია. Dimitri (Tamok) (გ) 07:16, 23 დეკემბერი 2006 (UTC)

მე რედაქტორების დაფინანსება კი არ მიგულისხმია (ეს ვიკიპედიის პრინციპს ეწინააღმდეგება რამდენადაც ვხვდები), ვიგულისხმე მცირე კონკურსები ან შეჯიბრებები. დააკვირდით, როგორც კი დაიდო წლის რჩეულ სტატიაზე კონკურსი რედაქტორები უფრო გააქტიურდნენ, ახლებიც და ძველებიც. ასეთი პატარა სტიმულები ვფიქრობ აუცილებელია. ამას შეიძლება რაღაც ვირტუალური ჯილდოები მოყვეს. შეიძლება ეს ყველაფერი ბავშვობად მოგეჩვენოთ, მაგრამ ამას დიდი მნიშვნელობა აქვს და დიდ სტიმულს იძლევა. რაც შეეხება პლაკატებს, ამას ჯობია ერთი რეალური პრეზენტაცია ჩატარდეს სადმე, დარწმუნებული ვარ ბიბლიოთეკას რომ ვთხოვოთ უარს არ გვეტყვიან. გუშინ კულტურის განყოფილებიდან მისამართიც კი მთხოვეს ვიკისი, თუმცა არ უთქვამთ ზუსტად რისთვის სჭირდებოდათ. - ნათია 23 დეკემბერი, 2006.

  ეს მართლაც დიდი პრობლემაა რომ ქართული ვიკიპედია ასე ნელა ვითარდება.მიუხედავად იმისა რომ ამდენი ცოდნაა საქართველოში.ვიკიპედიას უხეშად რომ ვთქვათ სჭირდება ”მკაცრი რეკლამირება”.როგორც თამოკმა სთქვა საქართველოს ინტერნეტ სივრცეში ყველაზე კარგად ვარეზები და ფორუმები მუშაობენ.ბევრმა არც კი იცის ვიკიპედიის შესახებ.მე უკვე სამი წელია ინტერნეტი მაქვს,მაგრამ სულ რამოდენიმე თვეა ვიკიპედიაზე შევიტყვე რაღაც.მოკლედ რადგანაც საქართველოში ასეთი პოპულარულია ვარეზები და ფორუმები,ჩემი აზრით არც ერთი ვარეზისა თუ ფორუმის ადმინი არ იტყვის უარს იმაზე რომ გაიხსნას და მიიპინოს თემები ვიკიპედიაზე,ამით მართლაც ბევრ ხალხს მოვიზიდავთ.საჭიროა ორგანიზება და საიტის რეკლამირება.ამას გარდა რაც შეეხება სტუდენტებს და დავალებებს,ძალიან კარგი აზრია მაგრამ განუხორციელებელი აზრია,რადგან სტუდენტს ელემენტარული საშუალება არ აქვს უნივერსიტეტშიკომპიუტერთან რომ იმუშავოს .მაგალითად მე ვსწავლობდი ივ.ჯავახიშვილის სახელობის თბილისის სახელმწიფო უნივერსიტეტის მექანიკა მათემატიკის ფაკულტეტის, გამოთვლითი მათემატიკისა და ინფორმატიკის სპეციალობაზე(ამ დროისათვის გადავედი გამოყენებითი მათემატიკის ფაკულტეტზე) და ელემენტარული პროგრამის დაწერის საშუალება არ მქონდა,რადგან იყო სრულიად გამოუდეგარი კომპიუტერები და სრულიად გამოუდეგარი ინტერნეტი.მხოლოდ ეს ერთი პრობლემა არაა უნივერსიტეტთან დაკავშირებით,თუმცა ამას ამჯერად არანაირი მნიშვნელობა და კავშირი არ აქვს ვიკიპედიის განვითარებასთან.არის კიდევ ერთი საშუალება.როგორც ვიცით თბილისის ბევრი სკოლა აღიჭურვა კომპიუტერებით.ჩვენ შეგვიძლია გავუკეთოთ ამას ორგანიზება და ზოგიერთი სკოლის დირექტორებს მაინც დაველაპარაკოთ,დანიშნონ ასეთი ”არასავალდებულო საგანი” მაღალკლასელებისათვის.მე მაგალითად როდესაც ვიყავი მეათე მეთერთმეტე კლასში აქტიურად ვწერდი სტატიებს,ვთარგმნიდი უცხოურ წიგნებს.ვაკონსპექტებდი და ვასწორებდი სხვადასხვა სტატიებს.ჩემი აზრით ძალიან ცოტა თუ იტყვის ვიკიპედიის პროექტში მონაწილეობაზე უარს.ეს ლაპარაკი მაქვს სკოლებზე.კარგი იქნება ამ აზრს თუ გავითვალისწინებთ და არა მარტო გავითვალისწინებთ,არამედ განვახორციელებთ.--Gnome 09:04, 23 დეკემბერი 2006 (UTC)

ნათიას აზრი პრეზენტაციის და კონკურსის შესახებ ძალიან მომეწონა. როგორ შეიძლება ასეთი პრეზენტაციის გაკეთება? მასმეიაცაა საჭირო რომ გააშუქონ. ტამოკსაც ვეთანხმები იმაში რომ ქართველ ახალგაზრდებს აქვთ ინტერნეტი და ისეთ საიტებზე როგორიცაა ფორუმ.გე დღეში დაახ. 500 ადამიანი შედის. ჩვენთან 100 რომ შემოდიოდეს და 50 რომ წერდეს ესეც კარგი იქნებოდა. ჩემს ნაცნობებში ვცდილობ ვიკის პოპულარიზაციას, მაგრამ ზოგს არ სცალია ზოგს არ აინტერესებს :( ეს ძალიან სამწუხაროა :(--ტრულალა (გ) 10:24, 23 დეკემბერი 2006 (UTC)

    რადგან საქართველოში ფორუმენის ბუმია,მაშინ ჩავერთეთ ჩვენც და იქნებ ვინმე დავაინტერესოთთსუ ფორუმი ქართული საფიხვნო (ფორუმი),მაგალითად მე უკვე გავხსენი ამ ორ ფორუმებში თემა,იქნებ თქვენს უპასუხოთ,პრეზეტაცია ძალიან კარგი იდეეა,მაგრამ პლაკატიც საკმაოდ ეფექტური უნდა იყოს,რადგან ის საკმაოდ დიდი ხნის განმავლობაში მიიქცევს ხალხის(სტუდენტების) ყურადღებას და ასევე არც ისე ძვირი დაჯდება. P.S.თბილიში ახალგაზრდობის სრულ უმრავლესობას გააჩნია სახლში პერსონალური კოპიუტერი,ასერ რომ პრობლემა როგორებიცა –გათბობა,უვარგისი კომპიუტერი და ასე შემდეგ,თითქმის არ უნდა არსებობს. Chano 13:53, 23 დეკემბერი 2006 (UTC)

საფიხვნო კაი ხანია მკვდარია, თბილისის ფორუმზე იმდენი ვწერე ვიკიზე, თითები დამეღალა, თსუ-ს ფორუმის მისამართზე მაგრა ვიკიფე, ვინაა მაგათი ადმინი ერთი ვიცოდე? კარგი ქენი ჭანო რომ დაწერე, მაგრამ თბილისის ფორუმის გამოცდილებით მგონია რომ ამას დიდი შედეგი არ ექნება :( ნათია, პრეზენტაცია როგორი წარმოგიდგენია? როგორ შეიძლება ამის ორგანიზება და ჩატარება? ცანგალა, ნუ უყურებ კურიერს, ნერვებს გაუფრთხილდი :) ეგ გადაცემა მგონი ზედმეტად მხიარული ხალხისთვისაა სპეციალურად იმისთვის რომ დეპრესიამდე მიიყვანოს.--ტრულალა (გ) 14:32, 23 დეკემბერი 2006 (UTC)

  ჩანო ვერ დაგეთანხმები იმაში რომ საქართველოში უმრავლესობას აქვს კომპიუტერი,თუმცა აქ მთავარ როლს კომპიუტერი კი არა ინტერნეტი თამაშობს.საქართველოს კი მაქსიმუმ 40 000,ნუ არც კი ამდენი,მომხმარებელი ყავს.აქედან 20-25 ათასი ბავშვია.ისე სკოლების შესახებ ჩემს აზრზე რას იტყვით?პირადად მე დიდი სიამოვნებით მივიღებდი ამაში მონაწილეობას --Gnome 14:36, 23 დეკემბერი 2006 (UTC)

სიმართლე რომ ვთქვა,აქამდე ფორუმებით და განსაკუთრები ქართულით არ დავკავებულვარ,ასე რომ არ ვიცი როგორ შედეგი იქნება,მაგრამ ცდა ბედის მონახევრე!!!! 40 000?!ვიკიპედიას კი სულ რაღაც 100/200(მინიმუმ) აქტიური წევრი ესაჭიროვება.ასე რომ,პოტენციალი არსებობს!!!! სკოლების ჩართვა კარგი იდეეა,მაგრამ პირველ რიგში მასწავლებლები უნდა დავაინტერესოთ(სამწუხაროდ,მე ეს ეხლა არ შემიძლია,არ ვიმყოფები ამ ჟამად საქართველოში),მაგრამ უნივერსიტეტი მე ყველაზე უფრო რელურ და საინტერესოდ მიმაჩნია.ჭანო 15:15, 23 დეკემბერი 2006 (UTC)

  არა მხოლოდ მასწავლებლებზე არაა.მოკლედ ამ დღეებში ჩემი უბნის ერთ ერთი სკოლის დირექტორს დაველაპარაკები რამენაირად--Gnome 15:24, 23 დეკემბერი 2006 (UTC)

პირადად მე, არ დაგიმალავთ და "საფიხვნოდან" მოვედი, ალსანდროს ჰქონდა გახსნილი თემა ვიკიპედია, იქიდან დავინტერესდი. რაც შეეხება სკოლების ჩართვას, მე მგონი სკოლაზე რეალური ამ შემთხვევაში უმაღლესი სასწავლებლები იქნება, იმიტომ რომ მთავარი არაა "ოღონდაც დაწერონ და მნიშვნელობა არა აქვს როგორ და რას დაწერენ", მთავარია ნორმალური მასალა შემოიტანონ. ამიტომ ვფიქრობ სკოლის მოსწავლეზე უფრო ამას სტუდენტი შეძლებს (ნუ გამონაკლისები არსებობენ რა თქმა უნდა, მე ზოგადად ვამბობ). პრეზენტაციის ჩატარებაზე ადვილი არაფერია, მთავარია ვინმემ დაგვითმოს ადგილი, ეროვნული ბიბლიოთეკა იქნება ეს თუ უნივერსიტეტის დარბაზი, მნიშვნელობა არა აქვს. მთავარია პროექტორი გვქონდეს თვალსაჩინოებისთვის. მერე სცენარს შევადგენთ რა იქნება და როგორ, ამას მერე ჩავუღრმავდებით თუ რამეს გადავწყვეტთ. ხალხის მოწვევა ინტერნეტითაც შეიძლება და პირადადაც, ყველას გვყავს ასე თუ ისე "ცნობილი" საახლობლო, პირადად მე ლიტერატურის წარმომადგენლებზე ვაგებ პასუხს. თუ ამ ყველაფერთან ერთად პატარა ბუკლეტებსაც დავბეჭდავთ ხო ძალიან კარგი, მაგრამ ეს თანხებთანაა დაკავშირებული და ამდენად ალბათ შეუძლებელიც:(( მოკლედ, ეს არის პრეზენტაციის იდეა, რამდენად განხორციელებადია თქვენ განსაჯეთ:) - ნათია 23 დეკემბერი, 2006.

  შეგვიძლია ვიკიპედიელებმა მოვაწყოთ კონფერენცია ინტერნეტში და შემდეგ შესაძლებელია რეალში შევხვდეთ.მგონი უნივერსიტეტის პირველ კორპუსსი უპრობლემოდ დაგვითმობენ რაიმე დარბაზს ერთი საათით მაინც.მე დაგიკავშირდებით თქვენ ინტერნეტში და იქ გავარკვიოთ ყველაფერი.პირადად მე დიდი სიამოვნებით ავიღებ ამის ორგანიზებას საკუთარ თავზე,მხოლოდ ერთი ვინმე კიდევ მჭირდება.მგონი ამდენი დისკუსიების გამართვას საქმეს მივხედოთ ჯობია :) --Gnome 19:00, 23 დეკემბერი 2006 (UTC)

პირადად მე "ცნობილ" ხალხს ბევრს არ ვიცნობ, მაგრამ თუ რამის ორგანიზება გინდათ, ყველანაირად ამოგიდგებით გვერდში. Dundua 12:37, 24 დეკემბერი 2006 (UTC)

ვიკის პოპულარიზაცია ბანერებით ძალიან ეფექტური იქნება, მგონი ცოტა თანხას გავიმეტებ ამისთვის ;) --GioMac (გიორგი მაჩიტიძე) 13:10, 24 დეკემბერი 2006 (UTC)

უნივერსიტეტები, სტუდენდეტის, პროფესორ-მასწავლებლების ჩაბმა ნამდვილად მესმის და მისალსამებელია როგორც ადრე ვწერდი. მაგრამ როგორც Gnome წერს სკოლა ნამდვილად არ გამოდგება. იმედია ვინმეს საბავშვო ბაგა-ბაღების ჩართვა და მათი იმედი არ ექნება.:) ვიკიპედია და მისი დობილი პროექტები სასკოლო ნამდვილად არ არის. აქვე მინდა ინფორმაციისთვის გითხრათ, რომ არსებობს საბავშვო ვიკიპედიაც. Zangala 15:34, 24 დეკემბერი 2006 (UTC)

  სკოლების ჩართვას მაშინ აქვს აზრი თუ ნამშევრებს ვინმე შეასწორებს,მაგ.მასწავლებელიChano 18:02, 24 დეკემბერი 2006 (UTC)

## [რედაქტირება] ვიქსიკონის სწრაფად შევსების შესახებ

მაქვს უზარმაზარი ინგლისურ-ქართული ლექსიკონი რომელიც GPL ლიცენზიით ვრცელდება. ლექსიკონი შეიცავს რამოდენიმე ათას სიტყვას და პრინციპში ყველა მათგანი გავრცელებულია და საბაზისოა. ამ ბაზის საშუალებით შემიძლია სხვა ვარიანტების განხორციელება (თუნდაც ქართულ-ზულუურის :) ). ამ ნაბიჯის გადასადგმელად საჭირო იქნება ვიკიპედიის პროგრამისტებთან გასაუბრება, ვიქსიკონის ბაზის გარჩევა (1-2 დღის ამბავია) და გარდამქმნელი პროგრამის დაწერა (შედარებით ძნელია). გთავაზოთ ეს საკითხი შევიტანოთ ვირტუალური და რეალური შეხვედრ(ებ)ის ერთერთ მთავარ თემად. პატივისცემით - --GioMac (გიორგი მაჩიტიძე) 16:50, 25 დეკემბერი 2006 (UTC)

    მეტავიკიზე შედი და ნახე სად შეიძლება მაგ საკითხზე ამბის გაგება. საქმის გასამარტივებლად ეგე ვიქსიკონის ადმინი გახდე ჯერ?--ტრულალა (გ) 17:40, 25 დეკემბერი 2006 (UTC)
      ადმინისტრატორობა თვალყურის სახით არ მინდა - დრო არ მაქვს ამისთვის, თუმცა ლექსიკონში შესაძლებელია, არ საჭიროებს ალბათ დიდ შრომას. ტექნიკურ საკითხებში - სიამოვნებით ყველგან, გავართმევ თავს, მაგრამ ჯერ მედიავიკი მინდა დავასრულო - თბილისში სერვერი 1 კვირაში იქნება მზად, უკვე დგას და მუშაობს.

## [რედაქტირება] registracia

chven dzalian gvainteresebs tkveni saiti, magram zogierti informaciis mosadzieblad saiti itxovs registracias magram chven ar vici t sad davregistrirdet

  ეკრანზე სულ ზემოთ მარჯვნივ "შესვლა" წერია. ამას დააწკაპუნეთ და დარეგისტრირდით. - Island 10:02, 1 დეკემბერი 2006 (UTC)

აი სარეგისტრაციო ბმული
--Gnome 21:26, 15 დეკემბერი 2006 (UTC)

## [რედაქტირება] en:Red Army invasion of Georgia

გთხოვთ ხმა მისცეთ და გამოთქვათ თქვენი მოსაზრება ამ სტატიის სახელთან დაკავშირებით. [3]--Kober 10:06, 10 ნოემბერი 2006 (UTC)

## [რედაქტირება] კატეგორიის შესახებ

მაგ. აღაბაბიანი, რუბენ - არის ეროვნებით სომეხი, შმერლინგი, ოსკარ - არის ეროვნებით გერმანელი - ესენი ორივენი არიან საქართველოში მოღვაწეები. რა კატეგორია შეიძლება მივანიჭოთ, რომ ჩანდეს მათი მოღვაწეობა საქართველოში. კატეგორია:ქართველი არქიტექტორები, კატეგორია:ქართველ-სომეხი არქიტექტორები, კატეგორია:საქართველოში მოღვაწე სომეხი არქიტექტორები ან ... ველოდებით თქვენს გამოხმაურებას. Zangala 12:52, 31 ოქტომბერი 2006 (UTC)

  ამერიკაშიც ბევრია ასეთი და მე მაგალითისთვის ვწერ ორივე კატეგორიაში მაგ. ამერიკელი არქიტექტორი და ებრაელი არქიტექტორი ერთდაიგივე პიროვნებაზე. ასევე ზოგიერთ პოლონური წარმოშობის მხატვრებზე საქართველოში. მგონი არაფერი დაშავდება მაგათ ქართველობაც მივაკუთვნოთ საკუთარ ეროვნებასთან ერთად. - ალ-ო (გ) 16:16, 31 ოქტომბერი 2006 (UTC)

## [რედაქტირება] Wikimania 2007 Team Bulletin

Published by the Wikimania 2007 Taipei Team, Wikimania 2007 Team Bulletin provides the latest news of the Team's organizing work to everyone who is interested in Wikimania; it also gives the Team chances to announce calls for help/participation, so assistance in human and other resources can be sought in a wider range. Team Bulletin is published at the official website of Wikimania 2007 and released to the public domain. Issue 1 and Issue 2 has already published.--218.166.212.246 01:58, 29 ოქტომბერი 2006 (UTC)

## [რედაქტირება] წლების შესახებ

ძვირფასო ვიკიპედიელებო, ამ დღეებში მომიწია 1-2006 წლებში თარგის შეცვლა. შევამჩნიე, რომ ყველა წლები ერთნაირად არ არის შევსებული, რაც ალბათ სასურველი იქნებოდა. გადავწყვიტოთ ერთად ან უნდა შეივსოს ყველა ერთნაირად (რაც ძალიან შრომატევადი სამუშაოა), ან ამოვიღოთ.

*მოვლენები

დარჩეს - (მომხრე)Zangala 15:02, 10 ოქტომბერი 2006 (UTC)

- (მომხრე) --ტრულალა (გ) 16:40, 10 ოქტომბერი 2006 (UTC)
- (მომხრე) - Island 15:16, 11 ოქტომბერი 2006 (UTC)
- (მომხრე) - გიორგი მარუაშვილი 20:13, 11 ოქტომბერი 2006 (UTC)

*დაიბადნენ

დარჩეს - (მომხრე)Zangala 15:02, 10 ოქტომბერი 2006 (UTC)

- (მომხრე) --ტრულალა (გ) 16:40, 10 ოქტომბერი 2006 (UTC)
- (მომხრე) - Island 15:16, 11 ოქტომბერი 2006 (UTC)
- (მომხრე) - გიორგი მარუაშვილი 20:13, 11 ოქტომბერი 2006 (UTC)

*გარდაიცვალნენ დარჩეს - (მომხრე)Zangala 15:02, 10 ოქტომბერი 2006 (UTC)

- (მომხრე) --ტრულალა (გ) 16:40, 10 ოქტომბერი 2006 (UTC)
- (მომხრე) - Island 15:16, 11 ოქტომბერი 2006 (UTC)
- (მომხრე) - გიორგი მარუაშვილი 20:13, 11 ოქტომბერი 2006 (UTC)

*მმართველები მაგ. 1034 2006 (ან ყველა სახელმწიფოს ჩაიწეროს ან ამოვიღოთ)

დარჩეს - (წინააღმდეგი) Zangala 15:02, 10 ოქტომბერი 2006 (UTC)

- (მომხრე) --ტრულალა (გ) 16:40, 10 ოქტომბერი 2006 (UTC)
- (წინააღმდეგი) - Island 15:16, 11 ოქტომბერი 2006 (UTC) - სხვა გვერდზე იყოს, მაგალითად ასე en:List of state leaders in 1900.

*მაგ. 2005 მამლის წელი

დარჩეს - (წინააღმდეგი) Zangala 15:02, 10 ოქტომბერი 2006 (UTC)

- (მომხრე) --ტრულალა (გ) 16:40, 10 ოქტომბერი 2006 (UTC)
- (მომხრე) - Island 15:16, 11 ოქტომბერი 2006 (UTC)

მაგ. 2005 ფიზიკის წელი; სპორტისა და ფიზიკური აღზრდის საერთაშორისო წელი

დარჩეს - (წინააღმდეგი) Zangala 15:02, 10 ოქტომბერი 2006 (UTC)

- (წინააღმდეგი) ეს ვერ მივხვდი რა არის --ტრულალა (გ) 16:40, 10 ოქტომბერი 2006 (UTC)
- (წინააღმდეგი) - Island 15:16, 11 ოქტომბერი 2006 (UTC)

მაგ. 2002 ეკოტურიზმისა და მთების საერთაშორისო წელი

დარჩეს - (წინააღმდეგი) Zangala 15:02, 10 ოქტომბერი 2006 (UTC)

- ნობელის პრემიის ლაურეატები

დარჩეს - (მომხრე)Zangala 15:02, 10 ოქტომბერი 2006 (UTC)

- (მომხრე) --ტრულალა (გ) 16:40, 10 ოქტომბერი 2006 (UTC)
- (მომხრე) - Island 15:16, 11 ოქტომბერი 2006 (UTC)
- (მომხრე) - გიორგი მარუაშვილი 20:13, 11 ოქტომბერი 2006 (UTC)

მხოლოდ 1908 - მოვლენები არის დაყოფილი (ცუდი არ არის), მაგრამ რადგანაც მხოლოდ ამ ერთ წელშია - ალბათ ჯობია რომ გაერთიანდეს.

გაერთიანდეს - (მომხრე)Zangala 15:02, 10 ოქტომბერი 2006 (UTC)

- (მომხრე) --ტრულალა (გ) 16:40, 10 ოქტომბერი 2006 (UTC)
- (მომხრე) - Island 15:16, 11 ოქტომბერი 2006 (UTC)

პ.ს. ძვ. წ. წლები არ დაგავიწყდეთ

## [რედაქტირება] ისევ კატეგორიებზე

კარგი იქნება თუ გაიხსნება ლიტერატურის გვერდი სადაც ჩაიწერება ცნობილი ადამიანების(ილიას აკაკისა და სხვა გამოჩენილი მწერლების) მოკლე ბიოგრაფიები, ცნობილი ფრაზები, მათი დამსახურებები, ფრაგმენტები მათი ცხოვრებიდან.213.157.216.40 16:26, 9 ოქტომბერი 2006 (UTC)ნინო უსუფაშვილი

  ნინო, კარგს იზამ თუ დარეგისტრირდები და მუშაობაში ჩაერთვები. აქ ყველანი ერთად ვაკეთებთ ყველაფერს. ლიტერატურის პორტალი არსებობს პორტალი:ლიტერატურა მისამართზე. ჭავჭავაძე, ილია, წერეთელი, აკაკი ბიოგრაფიები აგერ არის. ციტატებისთვის არსებობს ცალკე პროექტი, რომელსაც ვიკიციტატა ჰქვია. აქ შეგიძლია მათი ციტატების ჩაწერა.--ტრულალა (გ) 19:15, 9 ოქტომბერი 2006 (UTC)

## [რედაქტირება] Georgia

| ინგლისურ ვიკიპედიაში მიმდინარეობს აქტიური განხილვა თემაზე: სათაური: Georgia (country) თუ Goergia? [4]

მგონი მართებული იქნება თუ მხოლოდ Gerogia-ს დაწერენ,რადგან აქ ჩამოთვლილია მხოლოდ ქვეყნები და არა შტატები
--Gnome 22:22, 13 ნოემბერი 2006 (UTC)

## [რედაქტირება] ვიკიწიგნი, ვიკიწიგნები თუ ვიკისახელმძღვანელო

თარგი:გამოკითხვა/დახურულია დობილ პროექტს wikibooks რა სათაური შეეფერება ქართულად? სანამ კენჭს უყრით გთხოვთ გაეცნოთ პროექტის დანიშნულებას. ვარიანტები:

- ვიკიწიგნი
  - (მომხრე)მე პირადად ყველაზე მისაღებად მიმაჩნია ვიკიწიგნი. "ვიკისახელმძღვანელო" მეტისმეტად გრძელია. - Island 10:31, 20 დეკემბერი 2006 (UTC)
  - (წინააღმდეგი) გრძელია თუ მოკლე მხოლობითში ეს სახელი გამართული არაა. პროექტი სახელმძღვანელოების კრებულზეა და რაც არ უნდა დავარქვათ მრავლობითში უნდა იყოს, ჩემი აზრით. ვიკისახელმძღვანელოც გრძელია გეთანხმებით, ჰოდა დარჩეს ვიკიწიგნები. -ალ-ო (გ) 17:41, 20 დეკემბერი 2006 (UTC)
- ვიკიწიგნები
  - (მომხრე) მეც კივიწიგნები უფრო მომწონს, სახელმძღვანელო ძალიან გრძელია....--ტრულალა (გ) 05:41, 22 დეკემბერი 2006 (UTC)
  - (მომხრე) ვიზიარებ თრულალას აზრს, თანაც ამით ბევრი რამ ირღვევა, ვიკიწიგნები მისაღებია. საინტერესოა wikimanual რა არის თუ ეს სახელმძღვანელოა, არ მიყვარს ზუსტი შესაბამისობების დარღვევა... --GioMac (გიორგი მაჩიტიძე) 13:04, 24 დეკემბერი 2006 (UTC)
  - (მომხრე) ვიკიწიგნების მომხრე ვარ, ვიკისახელმძღვანელო მემგონი კომუნისტების ...; WikiManual მემგონი, რომ სხვა რამეა...Dobo 07:45, 31 დეკემბერი 2006 (UTC)
  - (მომხრე) შემეშალა პირველად, ვერ დავინახე ბოლო ვარიანტიც თუ იყო Dimitri (Tamok) (გ) 21:33, 10 იანვარი 2007 (UTC)
- ვიკისახელმძღვანელო
  - (მომხრე) ჩემი კითხვები უკვე თარგი განხილვა:დობილი პროექტები ავღნიშნე. ზემოთ დასახელებული სამ ვარიანტს შორის დანიშნულების მიხედვით შეეფერება ვიკისახელმძღვანელო. Zangala 10:59, 20 დეკემბერი 2006 (UTC)
  - (მომხრე) Dimitri (Tamok) (გ) 10:04, 22 დეკემბერი 2006 (UTC)

    ვიკისახელმძღვანელო კი შეესაბამება არსს, მაგრამ ისლანდის თქმის არ იყოს გრძელია :( ვიკიციტატაში ნახე ჩემი მესიჯი? --ტრულალა (გ) 11:03, 20 დეკემბერი 2006 (UTC)

- - (მომხრე)--Gnome 09:06, 23 დეკემბერი 2006 (UTC)

## [რედაქტირება] ალ-ქაიდა თუ ალ-ყაიდა?

რომელი უნდა ვიხმაროთ? მე არაბ ნაცნობებს ველაპარაკე და ისინი გამოთქვამენ როგორც "ალ-ყააიდა"

1. ამომბენ ყ-ს და არა ქ-ს. 2. ამბობენ გრძელ ა-ს... თითქოს 2 ა უნდა იყოს. 3. ი-ს ყლაპავენ... ან გამოთქვამენ როგორც რუსულ რბილ ი-ს.

ეს არაბები იემენელი არაბები არიან. ამბობნენ ლიტერატურლ არაბულს ვლაპარაკობთო და რავი აბა. :) რაიმე ოფიციალური ვერსია თუ არსებობს ამ სახელის? გიორგი მარუაშვილი 17:21, 28 ოქტომბერი 2006 (UTC)

გიორგი, მე ეს კითხვა ერთ ცნობილ აღმოსავლეთმცოდნეს დავუსვი (პროფ. გოჩა ჯაფარიძე) და მოგვიანებით ირანისტს (გიორგი ლობჟანიძეს, რომელმაც ამასწინათ ყურანი თარგმნა). წმინდა ქართული ენის ფონეტიკის ფარგლებში, მას არ შეიძლება არც ყ ვუწოდოთ და არც კ, რაღაც შუაშია, ოღონდ ქართულში გადმოდის, როგორც კ. --ხინჩო 08:26, 29 ოქტომბერი 2006 (UTC)

ალ–ყაიდა არაბული სიტყვაა და "საფუძველს" ნიშნავს. იმ მოსაზრებას, რომ ეს სიტყვა ქართულ ენაზე უნდა იწერებოდეს როგორც "ალ–ყაიდა" და არა "ალ–ქაიდა" ზურგს უმაგრებს თუნდაც ის, რომ ქართულში არსებობს შემოსული სიტყვები: "ყადი" და "ყაიდა", პირველი მოგეხსენებათ მოსამართლეა არაბულენოვან ქვეყნებში და სიტყვასიტყვით "საფუძვლების მცოდნეს" ნიშნავს, მეორეს კი კომენტარი არ სჭირდება. ერთი სიტყვით ის გარემოება, რომ ინგლისურ ენაში არ არის ბგერა "ყ" არ უნდა გვიშლიდეს ჩვენ, ქართველებს გამოვთქვამდეთ ამ სიტყვას უფრო ზუსტად ვიდრე გვთავაზობენ. ჩემი აზრით სწორი ფორმაა "ალ–ყაიდა" და არა "ალ–ქაიდა", ან "ალ–კაიდა". Linguistus

## [რედაქტირება] საახალწლოდ ახალი დიზაინი

ალსანდროს ვარიანტი დავხვეწე ცოტა და მისალმების შრიფტი შევცვალე, რას იტყვით ადმინისტრატორებო, ეგებ ახალ წელს ახალი დიზაინით შევხვდეთ? მომხმარებელი:Trulala/სავარჯიშო2 --ტრულალა (გ) 07:43, 1 დეკემბერი 2006 (UTC)

  კარგი ფერებია. ორი რამ ძალიან წვრილმანებზე: შრიფტები არ დაპატარავდეს "რჩეულ სტატიაში", "იცოდით, რომ ..."-ში და ა.შ.; "რჩეულ სტატიასა" და "იცოდით, რომ ..."-ში ბოლოს "კანდიდატები" და "შემდეგი გამოცემა/არქივი/რედაქტირება" დახრილი ასოებით წერია. - Island 10:31, 1 დეკემბერი 2006 (UTC)

ფერები მართლაც კარგია, ვეთანხმები Island-ს შრიფტი არ დაპატარავდეს.Zangala 11:26, 1 დეკემბერი 2006 (UTC)

შრიფტი გავზარდე და ყველგან დავხარე სადაც საჭირო იყო :) ახლა როგორია?--ტრულალა (გ) 11:34, 1 დეკემბერი 2006 (UTC)

  დიდად მოხიბლული ამ დიზაინით არ ვიყავი და თავი იმიტომ გავანებე. ეს ბოქსები რუბრიკების თავზე ვიზუალურად არც ისე სასიამოვნო აღსაქმელია. მეორეს მხრივ, ეხლა რაც გვქვს ცოტა არ იყოს ერთფეროვანია და განახლება არ გვაწყენდა. თუმცა მე უფრო ამ სადა ვარიანტს ვამჯობინებდი - ვიკიპედია:თავფურცელი/სავარჯიშო (მცირე ხარვეზები გასასწორებელი აქაც არის). - ალ-ო (გ) 10:27, 3 დეკემბერი 2006 (UTC)

    სიმართლე, რომ გითხრა ჩემთვის წინა ვერსია უფრო მისაღებია: 1. შრიფტი უფრო კარგად იკითხება. ფერების ფონზე იკარგება ბმულები. 2. სურათი - ყველა სურათს ვერ შეუთავსებ ფერების ფონს. წინა ვერსია უფრო თანამედროვეა. საშობაო საჩუქარი ყოველთვის ძვირფასია.Zangala 10:41, 3 დეკემბერი 2006 (UTC)

მე კი ალსანდროს სავარჯიშოში ფერები სასტიკად არ მომწონს... ის წინა ვარიანტი კი მე რომელიც ავიღე რავიცი ძალიან მომწონს... ბოქსებზე რამის მოფიქრება შეიძლება. ცანგალა წინაში ახლანდელს გულისხმობ? ფერების ფონზე ბმულები რატომ იკარგება და სურათები რა პრობლემას წარმოქმნის ვერ ვხვდები...--ტრულალა (გ) 14:04, 3 დეკემბერი 2006 (UTC)

  წინაში ვგულისხმობ ტრულალას შემოთავაზებულ და ალსანდროს დაწყებულ გვედს. Zangala 19:18, 4 დეკემბერი 2006 (UTC)

რას ერჩით წინა ვერსიას? შესანიშნავი სახალისო ფერებია, ეს ჩანაცრისფრება კი სრულიად არ ხიბლავს... არაა ლამაზი--ტრულალა (გ) 05:42, 19 დეკემბერი 2006 (UTC)

Retrieved from "http://ka.wikipedia.org../../../%E1%83%A7/%E1%83%90/%E1%83%95/%E1%83%95%E1%83%98%E1%83%99%E1%83%98%E1%83%9E%E1%83%94%E1%83%93%E1%83%98%E1%83%90%7E%E1%83%A7%E1%83%90%E1%83%95%E1%83%90%E1%83%AE%E1%83%90%E1%83%9C%E1%83%90_2006_10-12_885c.html"

##### Views

- პროექტის გვერდი
- განხილვა
- მიმდინარე შესწორება

##### ძიება